wickkiey/tamil-wikipedia-chunked huggingface dataset:
# ஆலத்தியூர் அனுமன் கோயில்

## உள்ளூர் புராணங்கள்

அனுமன் சீதையைத் தேடி இலங்கைக்கு செல்வதற்கு முன், இராமர் இங்கு அனுமனுக்கு அறிவுரைகளையும் ஆலோசனைகளையும் வழங்கியதாக நம்பப்படுகிறது. இராமர் விக்கிரகத்துக்கு அருகில் அனுமன் விக்கிரகம் வைக்கப்பட்டுள்ளது. அனுமன், இராமரின் வார்த்தைகளைக் கேட்பது போல், கையில் தடியை ஏந்தியபடி முன்னோக்கி சாய்ந்து நிற்கிறார். இங்கிருந்து சில மீட்டர் தொலைவில் லட்சுமணன் கோவில் உள்ளது. அனுமனும் இராமனும் தனிமையில் பேசுவதற்காக லட்சுமணன் ஒதுங்கி நின்றதாக நம்பப்படுகிறது. அனுமன் கடல் கடந்து இலங்கைக்கு பாய்ந்ததை நினைவுபடுத்தும் வகையில் இங்கு ஒரு நடைமேடை கட்டப்பட்டுள்ளது. இந்த நடைமேடையின் ஒரு ஓரமாக கடலின் அடையாளமாக ஒரு பெரிய கரிங்கல் வைக்கப்பட்டு உள்ளது. பக்தர்கள் இந்த நடைமேடையின் வழியாக ஓடி கரிங்கல்லைத் தாண்டி குதிக்கின்றனர். இந்த கோவிலில் இவ்வாறு குதிப்பது அதிர்ஷ்டம், உடல்நலம், நீண்ட ஆயுள், செல்வம் ஆகியற்றை வழங்கும் என்று நம்பப்படுகிறது. பக்தர்களின் அனைத்து துக்கங்களையும் அச்சங்களையும் நீக்குவது மட்டுமல்லாமல் அவர்களின் விருப்பங்களையும் ஆலத்தியூர் அனுமன் நிறைவேற்றுவதாக நம்பப்படுகிறது.
# ஆலத்தியூர் அனுமன் கோயில்

## கருவறை

*ஸ்ரீகோவில்* என்றழைக்கப்படும் கருவறையானது பெரிய இரண்டு அடுக்கு சதுரத்தில் அமைந்துள்ளது. கருங்கட்களாலான சன்னதியின் இரண்டு தளங்களும் செம்பினால் இழைக்கப்பட்டுள்ளது. மேலே தங்கத்தாலான மாடம் ஜொலிக்கிறது. சன்னதிக்குள் மூன்று அறைகள் உள்ளன. அவற்றில், விக்கிரகம் வைக்கப்பட்டுள்ள கர்ப்பக்கிரகம் மேற்கு முனையில் உள்ளது. இராமர் நான்கு கரங்கள் கொண்ட விஷ்ணுவின் விக்கிரகத்தில் சுமார் ஐந்தடி உயரத்தில் கிழக்கு நோக்கி வீற்றிருப்பதை காணலாம். இங்குள்ள விக்கிரகம் கருமைநிறக் கல்லால் ஆனது. இருப்பினும், பஞ்ச உலோகத்தினால் மூடப்பட்டுள்ளது. நான்கு கைகளுடைய இறைவனின் பின் வலது கரத்தில் சுதர்சன சக்கரமும், பின் இடது கையில் பாஞ்சசன்யம் சங்கும், முன் இடது கையில் கௌமோதகி கதையும், முன் வலது கையில் தாமரையும் இருப்பதைக் காணலாம். சீதையைத் தேடும் போது தனிமையில் வாடும் இராமனாகக் கருதப்படுகிறார். எனவே, இங்கு சீதைக்கு சன்னதி இல்லை. இதன் தென்புறத்தில் கட்டப்பட்ட மற்றொரு சன்னதியில் தான் அனுமன் விக்கிரகம் உள்ளது. சுமார் மூன்றடி உயரமுள்ள அனுமன் விக்கிரகம் இரண்டு கைகளாலும் சேவிக்கும் பாவனையில் இடது பக்கம் நோக்கி நிற்கிறது. இராமர் இலங்கையில் சிறைவைக்கப்பட்டிருக்கும் சீதைக்கு செய்தியனுப்ப அனுமனுக்கு தனிமையில் கூறும் சில விவரங்களை பணிவுடன் கேட்கும் பாவனையில் அனுமன் இருப்பதாக நம்பப்படுகிறது. அனுமன் தன்னுடைய தலையை இடது பக்கம் சாய்த்த நிலையில் உள்ளார்.  
கருவறை நேர்த்தியான சுவரோவியங்கள் மற்றும் சிற்பங்களால் அலங்கரிக்கப்பட்டுள்ளது. இவை மிகவும் பழமையானவை அல்ல எனக் கருதப்படுகிறது. இங்கு முக்கியமாக இராமாயணத்தில் இருந்து தேர்ந்தெடுக்கப்பட்ட காட்சிகள் பயன்படுத்தப்பட்டுள்ளன. இராமர் பிறப்பு, சீதா சுயம்வரம், சடாயு மோட்சம், கதலி வனத்தில் அனுமன் போன்றவை முக்கியமானவை. ஆனால் இவற்றில் மிகவும் முக்கியமானது எட்டு கரங்களுடன் காட்சி தரும் பத்திரகாளியின் உருவம் ஆகும். இந்தப் ஓவியம் இங்கு வந்ததற்கு பின்னால் ஒரு கதை இருக்கிறது. அது என்னவென்றால், ஒரு காலத்தில், சமீபத்திலுள்ள பெரிய *கபாலத்திங்கல் பகவதி* கோயிலிலும் இங்குள்ள அதே அர்ச்சகர் இருந்ததாகவும், ஒரே நேரத்தில் இரண்டு இடங்களிலும் அர்ச்சகராக இருப்பது கடினமாக இருந்தபடியால், பகவதியை இங்கு நிரந்தரமாக இருக்குமாறு கேட்டுக் கொண்டதாகவும், அவ்வாறுதான் இங்கு பத்திரகாளி எழுந்தருளியதாகவும் கூறப்படுகிறது.
# ஆலத்தியூர் அனுமன் கோயில்

## நாலம்பலம்

கர்ப்பகிரகத்திலிருந்து வெளியேறும்போதுள்ள நான்காவது சுவர் கட்டுமானத்தை *நாலம்பலம்* என்று கூறுகின்றனர். சன்னதியை சுற்றி, மிகவும் அகலமான நாலம்பலம் கட்டப்பட்டு உள்ளது. கருங்கட்களாலான நாலம்பலம் முற்றிலும் சிதிலமடைந்துள்ளது. நாலம்பலத்தின் நுழைவாயிலின் இருபுறமும் கதவுகள் கட்டப்பட்டுள்ளன. அவற்றில் தெற்கு வாசல், குறிப்பாக பூஜைகள் மற்றும் ஹோமங்களுக்கு பயன்படுத்தப்படுகிறது. வடக்குப் பக்கம் உள்ள வாசல் வாத்திய இசைக்கும் நாம ஜெபத்திற்கும் பயன்படுகிறது. நலம்பலத்தின் உள்ளே, தென்கிழக்கு மூலையில் வழக்கம் போல் *திடப்பள்ளி* என்றழைக்கப்படும் சமையலறை கட்டப்பட்டுள்ளது; வடகிழக்கு மூலையில் கிணறும் உள்ளது. சமையலறையை ஒட்டி அமைந்துள்ள தனி அறையில் பிரசாதம் விநியோகம் செய்யப்படுகிறது. தென்மேற்கு மூலையில் கிழக்கு நோக்கிய ஒற்றை அறையில் பிள்ளையார், ஐயப்பன் ஆகியோர் காட்சி தருகின்றனர். இத்தகைய பிரதிஷ்டை மிகவும் அரிது. சுமார் மூன்றடி உயரத்தில் நான்கு கைகளுடன் கூடிய வலம்புரி விநாயகர் உள்ளார். இவர், பின் வலது கையில் மழு, பின் இடது கையில் கயிறு, முன் இடது கையில் மோதகம் ஏந்தி பக்தர்களுக்கு அருள்பாலிக்கிறார். ஐயப்பன் விக்கிரகம் சபரிமலை விக்கிரகத்தை மிகவும் ஒத்திருக்கிறது. இங்கு தான் சபரிமலை பக்தர்கள் மாலை அணிவித்தல், *கட்டுநிறை* எனப்படும் கோவிலுக்கு கொண்டுசெல்லும் பொருட்களை மூட்டை கட்டும் செயல் போன்றவை எல்லாம் செய்துவருகின்றனர். வடமேற்கு மூலையில் உள்ள ஒரு அறையில், துர்கா தேவியின் விக்கிரகம் கிழக்கு நோக்கி இருக்கிறது. நான்கு கரங்களுடைய விஷ்ணுதுர்க்கை தான் இங்கு வீற்றிருக்கிறார். இருப்பினும் திருமாலின் மார்பில் குடிகொண்டிருப்பவர் ஆதலால் லட்சுமியாகவும் இவர் வழிபடப்படுகிறார். சுமார் மூன்றடி உயரமுள்ள அம்மனின் விக்கிரகம் நான்கு கைகளுடையது. பின்னாலுள்ள வலது கையில் ஸ்ரீ சக்கரமும், பின் இடது கையில் சங்கும் உடைய தேவி முன் இடது கையை இடுப்பில் வைத்துக் கொண்டிருக்கிறாள். முன் வலது கையால் பக்தர்களுக்கு அருள்பாலிக்கிறாள். இங்குள்ள தேவிக்கு நவராத்திரி நாட்கள் மிகவும் முக்கியமானவை.  
சன்னதியைச் சுற்றி உள் பலிபீடம் கட்டப்பட்டுள்ளது. திக்பாலர்களை (கிழக்கு-இந்திரன், தென்கிழக்கு-அக்னி, தெற்கு-யமன், தென்மேற்கு-நிர்ருதி, மேற்கு-வருணன், வடமேற்கு-வாயு, வடக்கு-குபேரன், வடகிழக்கு-ஈசானன்) குறிக்கும் பலி கற்களும், சப்தகன்னியர் (தெற்கே ஒற்றை பீடத்தில் முறையே பிராம்மி, மகேசுவரி, கௌமாரி, நாராயணி, வராகி, இந்திராணி மற்றும் சாமுண்டி), வீரபத்திரர் (கிழக்கில் சப்தகன்னியருக்கு அருகே), கணபதி (மேற்கில் சப்தகன்னியர்), சாஸ்தா (தெற்கு மற்றும் தென்மேற்கு இடையே), பிரம்மா (வடகிழக்கு மற்றும் கிழக்கு இடையே), அனந்தன் ( தென்மேற்கு மற்றும் மேற்கு இடையே), துர்கா தேவி (வடமேற்கு மற்றும் வடக்கு இடையே), சுப்பிரமணியன், விசுவக்சேனர்(வடக்கு மற்றும் வடகிழக்கு இடையே), ஆகியோரை குறிக்கும் பலி கற்கள் இங்கு காணப்படுகின்றன. இருப்பினும், கோவிலில் தினமும் *சீவேலி* என்ற பலி நிவேத்தியம் நடைபெறாததால், இவை குறியீட்டு கட்டமைப்புகள் மட்டுமே. விஷ்ணு ஆலயம் என்பதால், வடநாட்டில் *உத்தரமாதர்கள்* என்ற கருத்து ஒன்று உள்ளது. இதில் பாகீசுவரி, கிரியா, கீர்த்தி, லட்சுமி, சிருஷ்டி, வித்யா மற்றும் சாந்தி ஆகியோர் அடங்குவர். வீரபத்திரரும் கணபதியும் சப்தகன்னியருடன் வாசம் செய்வது போல் ஸ்ரீதரன், அஸ்வமுகன் என இரு தேவதைகளும் இடம் பெற்றுள்ளன. பலி கற்கள் கடவுள்/தெய்வத்தின் வெளிப்பாடுகள் என்று நம்பப்படுகிறது. எனவே, அவற்றை மிதிப்பதும், தொடுவதும் தடை செய்யப்பட்டுள்ளது.
# தினசரி வழிபாட்டு முறை

இந்த இராம அனுமன் பெரும்திருக்கோவிலில் தினமும் மூன்று கால பூஜைகள் நடைபெறுகின்றன. அதிகாலை 4:30 மணிக்கு நாதஸ்வரம், தவில், போன்ற வாத்தியங்களுடன் ஏழு முறை சங்கு ஊதப்பட்டு தேவதைகள் துயில் எழுப்பப்படுகின்றனர். அதன்பின், ஐந்து மணிக்கு கோவில் திறக்கப்படுகிறது. வழக்கம் போல *நிர்மால்ய தரிசனம்* தான் முதல் சடங்கு. அதன் பிறகு அபிஷேகங்கள் தொடங்குகின்றன. எண்ணெய், தண்ணீர் (சங்கு அபிஷேகம் மற்றும் கலச அபிஷேகம்), வாசனை தூள், போன்றவற்றால் மூலவருக்கு விரிவான அபிஷேகம் செய்த பிறகு பொரி, வெல்லம், கதலிப்பழம் போன்றவை ஒன்றாக *நிவேத்தியம்* செய்யப்படுகின்றன. பின்னர் விக்கிரகம் மலர் மாலைகள், தங்க ரத்தின ஆபரணங்கள் மற்றும் சந்தனத்தால் மிக அழகாக அலங்கரிக்கப்படுகின்றது. பின்னர் ஆறு மணிக்கு கதவுகள் மூடப்பட்டு காலை பூஜை நடக்கிறது. இந்த நேரத்தில் நெய் பாயசம் தான் முக்கிய பிரசாதம் ஆகும். அதே நேரத்தில் கோவிலில் கணபதி ஹோமமும் நடத்தப்படுகிறது. அதன் பின்னர் துணை தேவதைகளுக்கான பூஜைகள் நடைபெறுகின்றன. அனுமனுக்கு சிறப்பு அவல் பிரசாத நிவேத்தியம் காலை 9 மணிக்கு தொடங்குகிறது. ஒரே வேளை சுமார் 12 நாழி (சுமார் 312 மில்லி லிட்டர் அளவுடைய ஒரு கேரள அளவீடு) அவல் இங்கு நிவேத்தியம் செய்யப்படுவதுண்டு. பின்னர், சுமார் 9:15 மணியளவில் கதவுகள் சாத்தப்பட்டு மதியகால பூஜை நடைபெறுகிறது. பால் பாயசம், *சதுஸ்சதம்* (காய்ந்த நெல்லை புழுங்காமல் எடுத்த அரிசி, வெல்லம், தேங்காய், மற்றும் கதலிப்பழம் ஆகிய நான்கு வித பொருட்கள் அடங்கிய பிரசாதம்) போன்றவை நிவேத்தியம் செய்யப்படுகின்றன. மதியகால பூஜை முடிந்து சுமார் 10 மணியளவில் கோவில் சாத்தப்படுகிறது.  
மாலை ஐந்துமணிக்கு மீண்டும் திறக்கப்படுகிறது. கதிரவன் மறையும் வேளை தீப ஆராதனை நடைபெறுகிறது. கோயிலுக்குள்ளும் வெளியேயும் உள்ள தீபங்கள் முழுவதும் இந்த நேரத்தில் ஏற்றிவைக்கப்படுகின்றன. இது மிக அழகானதொரு காட்சியாகும். கோயிலில் கற்பூர ஆராதனை நடத்துவது இந்த நேரத்தில்தான். மற்ற நேரங்களில் சிறிய ஒரு நெய்விளக்கு ஏற்றி ஆராதனை செய்வதே வழக்கமாகும். இரவு ஏழு மணியளவில் *அத்தாழ பூஜை* எனப்படும் இரவுக்கான உணவு நிவேத்தியம் செய்யப்படுகிறது. அதன் பிறகு சுமார் 7:30 மணியளவில் கோவில் கதவுகள் மூடப்படும்.  
இவை சாதாரண நாட்களில் நடைபெறும் வழிபாட்டு முறைகளே. விசேஷ நாட்கள், உதயாஸ்தமன பூஜை நடக்கும் நாட்கள், கிரகணம் நடைபெறும் வேளைகள், ஆகியவற்றின் போது வழிபாட்டு முறைகளில் மாற்றங்கள் நிகழ்வதுண்டு. உதயாஸ்தமன பூஜையின் போது இங்கு 18 பூஜைகள் நடைபெறுவதுண்டு. கிரகணமுள்ள நாட்களில் அது தொடங்குவதற்கு ஒரு மணி நேரத்திற்கு முன்பே மூடப்படும் கதவுகள் அது முடிவடைந்த பின்னர் சுத்தப்படுத்தப்பட்ட பின்னரே திறக்கும். அனுமனுக்கு நிவேத்தியம் மட்டும் தான் உள்ளது. காலை நேர பூஜைகளுக்கிடையேயும் மாலை நேர பூஜைகளின் போதும் செண்டை எனப்படும் வாத்தியம் பயன்படுத்தப்படுகிறது. இங்கு வழிபாடுகள் செய்யும் உரிமை அருகிலுள்ள கிராமமான திருநாவாயிலுள்ள *கல்ப்புழ* இல்லத்தாருக்கு தான் உண்டு. பிரதான அர்ச்சகர், மற்றும் துணை அர்ச்சகர்களை நியமிக்கும் அதிகாரம் கோவில் தேவஸ்தானத்துக்கு தான் உண்டு.
# சிறப்பு நாட்கள்

### திருவோணத் திருவிழா

ஆலத்தியூர் கோவிலில் வருடத்தின் மிக முக்கிய நிகழ்வான திருவோணத் திருவிழா கார்த்திகை மாதத்தின் பூராடம், உத்தராடம், திருவோணம் ஆகிய நட்சத்திரங்களில் நடைபெறுகின்றது. *இராமாயண மாதம்* என்றழைக்கப்படும் ஆடிமாதத்தில் இங்கு அதிகமான மக்கள் கூடுகின்றனர். மேலும் அனுமனுக்கு முக்கியமான நாட்களாக கருதப்படும் செவ்வாய், வியாழன், மற்றும் சனி ஆகிய கிழமைகளும் இங்கு விசேஷம் ஆகும். மூன்று நாட்களும் கோவிலில் சிறப்பு பூஜைகள் மற்றும் கலை நிகழ்ச்சிகள் நடக்கிறது.
# சிறப்பு நாட்கள்

## போக்குவரத்து

அருகிலுள்ள இரயில் நிலையம் திரூரிலிருந்து சுமார் 8 கி.மீ. தொலைவில் உள்ளது. அருகிலுள்ள விமான நிலையம் சுமார் 44 கி.மீ. தொலைவிலுள்ள கோழிக்கோடு நகரில் உள்ளது. பேருந்தில் வருவதாக இருந்தால் திரூரிலிருந்து திருக்கண்டியூர் வழியாக குற்றிப்புறம் செல்லும் பாதையில் 7.6 கி.மீ. தொலைவிலுள்ள முஸிலியாரங்காடி சந்திப்பிலிருந்து 800 மீ. தொலைவில், அனுமன்காவு செல்லும் பாதையிலுள்ளது இந்த கோவில்.
# சிறப்பு நாட்கள்

## சுற்றிலுமுள்ள பார்க்கவேண்டிய இடங்கள்

- கருடன் காவு - 2.7 கி.மீ.
- திரிபிரங்கோடு சிவன் கோயில் - 3.8 கி.மீ.
- திருநாவாய் நவ முகுந்தன் கோயில் - 6 கி.மீ.
- திருக்கண்டியூர் சிவன் கோவில் - 5.8 கி.மீ.
- துஞ்சன் பறம்பு - 6 கி.மீ.
# பயங்காவு பகவதி கோயில்

**பயங்காவு பகவதி கோயில்** இந்தியாவில் கேரள மாநிலத்தில் மலப்புரம் மாவட்டத்தில் புரத்தூர், கவிலக்காட்டில் ஆலத்தியூர் பள்ளிக்கடவு சாலையில் அமைந்துள்ள மிகப் புனிதமான இந்து பகவதி கோயிலாகும் .&nbsp;இக்கோயில் திரூர் ரயில் நிலையத்திலிருந்து 14 கி.மீ. தொலைவில் உள்ளது.
# பயங்காவு பகவதி கோயில்

## மூலவர்

இக்கோயிலின் மூலவர் பகவதி ஆவார். கோயிலின் சதுர வடிவக் கருவறையில் மூலவரின் சிலை உள்ளது. இங்கு துணைத்தெய்வங்கள் உள்ளனர். இக்கோயிலில் சுத்தம்பலம் உள்ளது.  
இக்கோயிலில் மூன்று முக்கிய திருவிழாக்கள் கொண்டாடப்படுகின்றன. அக்டோபர் மாதத்தின் மத்தியில் துலாம் 1 ஆம் நாள், மலையாள மாதத்தின் முதல் செவ்வாய்க்கிழமை மகர;ததில் மகரசொவ்வா, மலையாள நாட்காட்டியின்படி ஆண்டுதோறும் நடைபெறும் தாலப்பொலி சடங்கு ஆகியவை அந்த மூன்று விழாக்கள் ஆகும்.
# கேரளதேசபுரம் கோயில்

**கேரளதேசபுரம் கோயில்** தென்னிந்தியாவின் கேரள மாநிலத்தில் மலப்புரம் மாவட்டம் தனூரில் உள்ள பழமையான இந்துக் கோயில்களில் ஒன்றாகும். இக்கோயில் மலபார் கடற்கரையில் உள்ள ஒரு கடற்கரை நகரமான தானூர் நகருக்கு தெற்கே 3 கி.மீ. தொலைவில் உள்ளது.
# கேரளதேசபுரம் கோயில்

## மூலவர்

இக்கோயிலின் மூலவர் இந்துக் கடவுளான விஷ்ணுவுக்காக ஆவார்.
# கேரளதேசபுரம் கோயில்

## சிறப்பு

‘இப்போது இந்தக் கோவில் மலபார் தேவஸ்வம் போர்டின் ஒரு பகுதியாக உள்ளது. கேரளதேசவுரம் என்ற இடமானது கேரள மாநிலம் வடிவம் மெறுவதற்கு முன்பாகவே சேர்க்கப்பட்டதாகும். இந்து புராணங்களில் இவ்விடம் முக்கியமானதாகக் கருதப்படுகிறது. பரசுராமரின் கோடாரி எறிந்த இடமாக கருதப்படுகின்ற இவ்விடம் கேரளாவின் மையப் பகுதியில் அமைந்துள்ளது.
# கேரளதேசபுரம் கோயில்

## மேலும் பார்க்கவும்

- தனூர்
- மலப்புரம் மாவட்டம்
# கதிரளவுகாணி-7

**கதிரளவுகாணி-7** *((RADOM-7)* என்பது பல்கேரிய இலியுலின் வகை கருவிகள் வகை சார்ந்த கதிர்நிரல்மானி- கதிரளவி கருவியாகும், இது நிலாச் சூழல் அண்டக் கதிர்வீச்சை துல்லியமாக அளவிட வடிவமைக்கப்பட்டுள்ளது. இது இந்தியாவின் சந்திரயான்-1 செயற்கைக்கோளில் நிறுவப்பட்டுள்ளது. மேலும் மூன்று கருவிகள் பன்னாட்டு விண்வெளி நிலையத்தில் நிலைநிறுத்தப்பட்டன. அனைத்து இலியுலின் வகை கருவிகளும் பல்கேரிய அறிவியல் கல்விக் கழகத்தில் உள்ள சூரியப் புவித் தாக்க ஆய்வகத்தால் வடிவமைக்கப்பட்டு உருவாக்கப்படுகின்றன
# பள்ளி ஆலோசகர்

ஒரு **பள்ளி ஆலோசகர்** (school counselor) என்பவர் அனைத்து மாணவர்களுக்கும் கல்வி, தொழில், கல்லூரிக்கு தார் செய்தல் மற்றும் சமூக-உணர்ச்சி ஆதரவை வழங்கும் சான்றிதழ்/உரிமம் பெற்ற தொழில்முறை ஆலோசகராவார். பள்ளிக் கல்வியின் ஒவ்வொரு நிலையிலும் (தொடக்க, நடுநிலை, உயர்நிலை மற்றும் கல்லூரி) பள்ளி ஆலோசகர் பதவிகள் உள்ளன. பள்ளி ஆலோசனைத் திட்டத்தை உருவாக்கி பின்பற்றுவதன் மூலம், பள்ளி ஆலோசகர்கள் அனைத்து வயது மாணவர்களுக்கும் ஒட்டுமொத்த வெற்றிக்குத் தேவையான பொருத்தமான ஆதரவையும் வழிகாட்டுதலையும் வழங்க முடியும்.
# பள்ளி ஆலோசகர்

## நோக்கம்

தொழில்முறைப் பள்ளி ஆலோசகர்கள் மாணவர்களின் சாதனைகளை ஊக்குவிக்கும் மற்றும் மேம்படுத்தும் பள்ளி ஆலோசனை திட்டத்தை சிறப்பாக செயல்படுத்துகின்றனர் (Hatch & Bowers, 2003, 2005; ASCA, 2012). ASCA தேசிய மாதிரியில் (Hatch & Bowers, 2003, 2005; ASCA, 2012) பள்ளி ஆலோசகர்களின் கடமைகள் மற்றும் பொறுப்புகள் சுட்டிக்காட்டப்பட்டுள்ளன.  
தொழில்முறை பள்ளி ஆலோசகர்கள் நான்கு அடிப்படைக் களங்களில் மாணவர்களின் தேவைகளைப் பூர்த்தி செய்கிறார்கள்: கல்வி மேம்பாடு, தொழில் மேம்பாடு மற்றும் கல்லூரி அணுகல்/சேர்க்கை, மற்றும் சமூக-உணர்ச்சி மேம்பாடு. இந்த களங்களில் அறிவு, புரிதல் மற்றும் திறன் ஆகியவை வகுப்பறை கற்பித்தல், மதிப்பீடு, ஆலோசனை, ஒருங்கிணைப்பு மற்றும் கூட்டுழைப்பு மூலம் உருவாக்கப்படுகின்றன. எடுத்துக்காட்டாக, மதிப்பீட்டில், பள்ளி ஆலோசகர்கள் பல்வேறு ஆளுமை மற்றும் தொழில் மதிப்பீட்டு முறைகளைப் பயன்படுத்தலாம்.
# பள்ளி ஆலோசகர்

## பள்ளி ஆலோசகர்களின் உலகளாவிய நிலை

**பள்ளி ஆலோசனை வழங்கும் நாடுகள்**  
| பூட்டான் | போட்ஸ்வானா | பிரேசில் | கனடா | சீனா |
| --- | --- | --- | --- | --- |
| கோஸ்ட்டா ரிக்கா | குரோஷியா | சைப்ரஸ் | செ குடியரசு | டென்மார்க் |
| எகிப்து | எஸ்டோனியா | பின்லாந்து | பிரான்ஸ் | காம்பியா |
| ஜார்ஜியா | ஜெர்மனி | கானா | கிரீஸ் | நெதர்லாந்து |
| ஆங்காங் | ஐஸ்லாந்து | இந்தியா | இந்தோனேசியா | ஈரான் |
| அயர்லாந்து | இஸ்ரேல் | இத்தாலி | ஜப்பான் | ஜோர்டான் |
| லாட்வியா | லெபனான் | லிதுவேனியா | மக்காவ் | மலேசியா |
| மால்டா | நேபாளம் | நியூசிலாந்து | நைஜீரியா | நார்வே |
| ஓமன் | பிலிப்பைன்ஸ் | போலந்து | போர்ச்சுகல் | ருமேனியா |
| ருவாண்டா | சவூதி அரேபியா | செர்பியா | சிங்கப்பூர் | ஸ்லோவாக்கியா |
| தென் கொரியா | ஸ்பெயின் | செயின்ட் கிட்ஸ் | ஸ்வீடன் | சுவிட்சர்லாந்து |
| சிரியா | தைவான் | தான்சானியா | தாய்லாந்து | டிரினிடாட் & டொபாகோ |
| துருக்கி | உகாண்டா | ஐக்கிய அரபு நாடுகள் | ஐக்கிய இராச்சியம் | அமெரிக்கா |
| வெனிசுலா | வியட்நாம் | } |  |  |
# வீட்டுக்கல்வி

**வீட்டுக்கல்வி** (Homeschooling) **தேர்ந்தெடுக்கப்பட்ட வீட்டுக் கல்வி** ( **EHE** ) என்றும் அழைக்கப்படுகிறது, இது பள்ளி வயதுக் குழந்தைகள் வீட்டிலோ அல்லது பள்ளியைத் தவிர வேறு பல இடங்களிலோ கல்வி கற்பதைக் குறிக்கிறது . வழக்கமான கல்வியினை விட விரைவாக தங்களுக்குத் தேவையான தகவல்களை வீட்டுக்கல்வியின் மூலம் பெறுவதாக சிலர் நம்புகிறார்கள்.
# வீட்டுக்கல்வி

## வரலாறு

### ஆரம்பகால வரலாறு

வரலாற்றின் பெரும்பகுதி மற்றும் வெவ்வேறு கலாச்சாரங்களில், குடும்ப உறுப்பினர்கள் மற்றும் உள்ளூர் சமூகங்களால் பாடம் கற்பிக்கும் வீட்டுக்கல்வி ஒரு பொதுவான நடைமுறையாக இருந்தது. தொழில்முறை ஆசிரியர்களிடம் பாடம் கற்றல் என்பது செல்வந்த குடும்பத்தினருக்கு மட்டுமே கிடைக்கக்கூடியதாக இருந்தது. 19 மற்றும் 20 ஆம் நூற்றாண்டுகளில் கட்டாய பள்ளி வருகைச் சட்டங்கள் இயற்றப்பட்டதன் மூலம் வீட்டுக்கல்விக்கான தேவை குறைந்துவிட்டது. இருப்பினும், தனிமைப்படுத்தப்பட்ட சமூகங்களில் இது தொடர்ந்து நடைமுறைப்படுத்தப்பட்டது. 1960கள் மற்றும் 1970களில் தொழில்மயமாக்கப்பட்ட கல்வியில் அதிருப்தியடைந்த கல்வி சீர்திருத்தவாதிகளுடன் வீட்டுக்கல்வி மீண்டும் எழுச்சிபெறத் தொடங்கியது.
# இரசமாயி தத்

**இரசமாயி தத்** (*Rasamay Dutt*) அல்லது **உரசமோய் தத்** (1779 - 14 மே 1854) வங்காள மறுமலர்ச்சியின் போதான பிரித்தானிய இந்தியாவின் குறிப்பிடத்தக்க வங்காளக் கல்வியாளர் ஆவார். கொல்கத்தாவில் உள்ள இந்துப் பள்ளியின் இணை நிறுவனர் ஆவார். வங்காளக் கவிஞர் தோரு தத் இவருடைய பேத்தி ஆவார். சிறிய தொண்டுப்பணி நீதிமன்றத்தின் நீதிபதியாகவும் ஆனார். ஆசியச் சமூகத்தின் முதல் இந்திய உறுப்பினரும் ஆவார். இவர் கல்விக் குழுமத்தின் செயலாளராகவும், சமஸ்கிருத கல்லூரியின் முதல் முதல்வராகவும் ஆனார். ஈஸ்வர் சந்திர வித்யாசாகருடன் ஏற்பட்ட சில சிக்கல்களுக்குப் பிறகு சமசுகிருத கல்லூரியிலன் பதவியை பணித் துறப்பு செய்தார். கொல்கத்தா பள்ளிப் புத்தகச் சங்கத்தின் உறுப்பினராக ஏழை மாணவர்களுக்கு மகத்தான பங்களிப்பினை வழங்கியதன் மூலம் பரவலாக தத் பிரபலமானார்.குடிமைச் சமூக இயக்கம், அரசின் பத்திரிகை எதிர்ப்பு நடவடிக்கைகள் இந்தியாவில் நீதித்துறை பணிகளில் நடுவர் முறையை ஆதரித்தார்.
# தோக்கா மாணிக்க வரபிரசாத்

**தோக்கா மாணிக்க வரபிரசாத ராவ்** (*Dokka Manikya Vara Prasada Rao*) (பிறப்பு 5 மார்ச் 1962) ஓர் இந்திய அரசியல்வாதியும், ஆந்திரப் பிரதேசத்தில் இந்திய தேசிய காங்கிரசு கட்சியின் முன்னாள் செய்தித் தொடர்பாளரும் ஆவார். சமீபத்தில் இவர் ஒய். எஸ். ஆர். காங்கிரஸ் கட்சியில் சேர்ந்தார். இவர் தாடிகொண்டா சட்டமன்றர்க் தொகுதியின் உறுப்பினராக (2009–2014) இருந்தார்.
# தோக்கா மாணிக்க வரபிரசாத்

## ஆரம்ப கால வாழ்க்கை

தோக்கா தேவ பிக்சம் மற்றும் லோலம்மா ஆகியோருக்கு 1962 ஆம் ஆண்டு மார்ச் 5 ஆம் தேதி ஆந்திரப் பிரதேசத்தின் குண்டூர் மாவட்டத்தில் உள்ள புலிபாடு கிராமத்தில் பிறந்தார். தனது உயர்நிலை கல்விக்குப் பிறகு இளம் அறிவியல் பட்டம் பெற்றார். குண்டூரில் உள்ள ஆந்திரா கிறித்துவ சட்டக் கல்லூரியில் இளங்கலைச் சட்டம் பயின்றார். ஆச்சார்யா நாகார்ஜுனா பல்கலைக்கழகத்தில் முதுலை சட்டப் பட்டமும் பெற்றுள்ளார். உசுமானியா பல்கலைக்கழகத்தில் "மதச்சார்பின்மை மற்றும் இந்திய அரசியலமைப்பு" என்ற தலைப்பில் முனைவர் பட்டமும் பெற்றார்.
# பட்டாலா சட்டமன்றத் தொகுதி

**பட்டாலா சட்டமன்றத் தொகுதி** (தொகுதி வரிசை எண்:07) என்பது இந்தியாவின் பஞ்சாப் மாநிலம், குர்தாஸ்பூர் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *அமென்சர் சிங்* ஆவார். 2022 பஞ்சாப் சட்டமன்றத் தேர்தலில் 55,570 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *அஸ்வெனி செக்ரி* என்பவரை 28,472 வாக்குகள் வித்தியாசத்தில் தோற்கடித்தார்.
# பாசி பதானா சட்டமன்றத் தொகுதி

**பாசி பதானா சட்டமன்றத் தொகுதி** (தொகுதி வரிசை எண்:54) என்பது இந்தியாவின் பஞ்சாப் மாநிலம், பதேகாட் சாகிப் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ரூபிந்தர் சிங்* ஆவார். 2022 பஞ்சாப் சட்டமன்றத் தேர்தலில் 54,018 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *குர்பிரீத் சிங்* என்பவரை 37,841 வாக்குகள் வித்தியாசத்தில் தோற்கடித்தார்.
# பத்திண்டா ஊரக சட்டமன்றத் தொகுதி

**பத்திண்டா ஊரக சட்டமன்றத் தொகுதி** (தொகுதி வரிசை எண்:93) என்பது இந்தியாவின் பஞ்சாப் மாநிலம், பத்திண்டா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *அமீத் ரட்டன் கோட்பட்டா* ஆவார். 2022 பஞ்சாப் சட்டமன்றத் தேர்தலில் 66,096 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *பிரகாஷ் சிங் பாட்டி* என்பவரை 35,479 வாக்குகள் வித்தியாசத்தில் தோற்கடித்தார்.
# கர்னாட் வம்சம்

**கர்னாட்** அல்லது **கர்னாட வம்சம்** ( *Karnata dynasty* ) என்பது கிபி 1097 இல் நான்யதேவனால் நிறுவப்பட்ட ஒரு வம்சமாகும். நேபாளத்தின் பாரா மாவட்டத்தில் உள்ள சிம்ரௌங்காத் மற்றும் பீகாரின் தர்பங்கா ஆகிய இரண்டு தலைநகரங்கள் வம்சத்திற்கு இருந்தன. இது கங்கதேவனின் ஆட்சியின் போது இரண்டாவது தலைநகராக மாறியது. இந்தியா மற்றும் நேபாளத்தின் பீகார் மாநிலத்திலுள்ள திருஹட் அல்லது மிதிலை பிரதேசம் என்று நாம் இன்று அறியும் பகுதிகளை இந்த இராச்சியம் கட்டுப்படுத்தியது. இப்பகுதி கிழக்கில் மகாநந்தா ஆறு, தெற்கில் கங்கை, மேற்கில் கண்டகி ஆறு மற்றும் வடக்கில் இமயமலை எல்லையாக இருந்தது. கர்னாட்டுகளின் கீழ், மிதிலை 1097 முதல் 1324 வரை கிட்டத்தட்ட முழு இறையாண்மையைக் கொண்டிருந்தது.
# கர்னாட் வம்சம்

## வரலாறு

பிரெஞ்சு கிழக்கத்திய அறிஞரும் இந்தியவியலாருமான சில்வா லெவியின் கூற்றுப்படி, சாளுக்கிய மன்னர் ஆறாம் விக்ரமாதித்த்தனின் உதவியுடன் நான்யதேவன் சிம்ரௌங்கத்தின் மீது தனது மேலாதிக்கத்தை நிறுவியதாக அறியமுடிகிறது. கிபி 1076 இல் ஆறாம் விக்ரமாதித்தனின் ஆட்சிக்குப் பிறகு, காம்போஜ பால வம்சம் மற்றும் சென் வம்சத்திற்கு எதிரான வெற்றிகரமான இராணுவப் போர்களை இவர் வழிநடத்தினார்.அரிசிம்மதேவனின் ஆட்சியின் போது, கர்னாட்டுகள் தளபதியும் அமைச்சருமான காண்டேசுவர தக்குராவின் தலைமையில் கர்னாட் இராணுவத்துடன் நேபாளத்தில் தாக்குதல்களை நடத்தினர்.
# கர்னாட் வம்சம்

## கலைகளின் எழுச்சி

கர்னாட்களின் கீழ், மிதிலை போர்கள் ஏதுமில்லாமல் ஓரளவு அமைதியாகவே இருந்தது. எனவே எழுத்தாளர்கள், கவிஞர்கள் மற்றும் கலைஞர்கள் அரச ஆதரவைப் பெற முடிந்தது. இக்காலத்தில் புதிய இலக்கியங்களும், நாட்டுப்புறப் பாடல்களும் உருவாக்கப்பட்டதால் மைதிலி மொழி வலுவாக வளர்ந்தது. தத்துவஞானி, கங்கேச உபாத்யாயா, நவ்ய-நியாய சிந்தனைப் பள்ளியை அறிமுகப்படுத்தினார். இது 18 ஆம் நூற்றாண்டு வரை இந்தியாவில் செயலில் இருந்தது. மக்களின் பொதுவான மத அணுகுமுறை பழமைவாதமாக இருந்தது. மேலும் மைதிலி பிராமணர்கள் அரசவையில் ஆதிக்கம் கொண்டிருந்தனர். இச்சமயத்தில் ஜோதிரீசுவர் தாக்கூரின் வர்ண ரத்னாகரம் எனும் நூல் அரிசிம்மதேவனின் ஆட்சியின் போது இயற்றப்பட்டது.
# கர்னாட் வம்சம்

## பிற்கால கர்னாட்டுகள்

அரிசிம்மதேவன் மிதிலையை விட்டு வெளியேறிய பிறகு, கர்னாட் மன்னர்கள் 15 ஆம் நூற்றாண்டு வரை இப்பகுதியின் சில பகுதிகளை ஆட்சி செய்ததற்கான சான்றுகள் உள்ளன. அதே நேரத்தில் ஆயின்வார் வம்சத்தினர் மிதிலையின் மத்திய பகுதிகளை கட்டுப்படுத்தினர். சம்பாரனில், பிருத்விசிம்மதேவன் மற்றும் மதன்சிம்மதேவன் உள்ளிட்ட அவரது வாரிசுகள் ஆட்சி செய்தனர். அவர்களின் எல்லை கோரக்பூர் மாவட்டம் வரை பரவியது. பிருத்விசிம்மதேவன் அரிசிம்மதேவனின் வழித்தோன்றலாகக் கருதப்பட்டார். சர்வசிம்மதேவன் என்ற ஆட்சியாளரைக் குறிக்கும் கல்வெட்டுகள் கண்டுபிடிக்கப்பட்ட சஹர்சா மற்றும் மாதேபுரா மாவட்டங்களில் கர்னாட் வம்சத்தின் மற்ற எச்சங்களும் காணப்பட்டன.
# கர்னாட் வம்சம்

## சந்ததியினர்

தனது தோல்விக்குப் பிறகு, அரிசிம்மதேவன் காட்மாண்டுவுக்கு தப்பிச் சென்றார். அங்கு அவரது சந்ததியினர் காத்மாண்டுவின் மல்லர் வம்சத்தை நிறுவினர். மல்லர்கள் மைதிலி மொழியின் சிறந்த புரவலர்களாகக் குறிப்பிடப்பட்டனர்.  
கர்னாட்டுகளின் மற்றொரு பிரிவினர் மிதிலையில் இருந்ததாகவும், அவர்களின் வழித்தோன்றல்கள் வட பீகாரின் கந்தவாரிய ராஜபுத்திரர்களாகவும் ஆனதாகவும் அவர்கள் இப்பகுதியில் பல தலைமைகளை வைத்திருந்ததாகவும் கூறப்படுகிறது.
# கர்னாட் வம்சம்

## கட்டிடக்கலை

கர்னாட் வம்சத்துடன் தொடர்புடைய கல்வெட்டுகள் மற்றும் கலைப்பொருட்கள் மிதிலைப் பகுதி முழுவதும் சிம்ரௌங்காத் மற்றும் தர்பங்கா ஆகிய இரண்டு இடங்களிலும் கண்டுபிடிக்கப்பட்டுள்ளன. சிம்ரௌங்காத்தில் இருந்து, பால-சென் கலையை ஒத்த சிற்பத்தூண் மீட்கப்பட்டுள்ளன. கலாச்சார பரிமாற்றத்திற்கு அனுமதிக்கப்பட்ட அண்டை நாடுகளாக இருந்ததால், இராச்சியங்கள் ஒருவருக்கொருவர் கொண்டிருந்த நெருங்கிய தொடர்பு காரணமாக இருக்கலாம். இந்த கல்தூண்களில் பல பல்வேறு இந்து தெய்வங்கள் சித்தரிக்கப்பட்டுள்ளது. மேலும், 12 ஆம் நூற்றாண்டின் இரண்டாம் பாதியில் பீகாரின் ஆபரண உற்பத்தியின் சிறப்பியல்பை நாம் அறிய முடிகிறது.
# திருக்காவு துர்கா பகவதி கோயில்

**திருக்காவு துர்கா பகவதி கோயில்,** இந்தியாவின் கேரள மாநிலம், மலபுரம் மாவட்டம், பொன்னானியில் அமைந்துள்ள ஒரு பழமையான கோயிலாகும் . இக்கோயில் பல நூற்றாண்டுகள் பழமையானதாகும். இதன் மூலவர் துர்கா தேவி ஆவார். கோயிலின் காலத்தைப் பற்றிய தெளிவான கிடைக்கவில்லை. எனினும், கேரளாவில் பரசுராமரால் பிரதிஷ்டை செய்யப்பட்ட 108 துர்க்கை கோயில்களில் ஒன்றாக இக்கோயில் கருதப்படுகிறது. திருக்காவு என்ற பெயரானது "திருக்காணி காடு" என்பதிலிருந்து தோன்றியதாக நம்பப்படுகிறது. வெட்டும் என்ற பகுதியில் கேரளாதீஸ்வரம், திருக்கண்டியூர், திருப்பிரங்காடு ஆகிய பழமையான மற்றும் புனிதமான கோயில்களுக்கு திப்பு சுல்தான் ஏற்படுத்திய சீரழிவுகள் பயங்கரமானதாகும்.
# திருக்காவு துர்கா பகவதி கோயில்

## மூலவர்

இங்குள்ள மூலவர் சக்கரம், சங்கு, வரத முத்திரை மற்றும் இடுப்பில் ஒரு கையை வைத்த நிலை என்ற வகையில் நான்கு கைகளுடன் உள்ளார். இவர் எல்லா விருப்பங்களையும் நிறைவேற்றுபவர் என்ற வகையில் "சர்வபீஷ்டபிரதாயினி" என்று கருதப்படுகிறார். பகவதி பார்வதி, லட்சுமி, சரஸ்வதி என்ற மூன்று வெவ்வேறு வடிவங்களில் வழிபடப்படுகிறார். .  
மூலவரைத் தவிர, கோயில் வளாகத்தில் கிருஷ்ணர்,<nowiki/>மகாகணபதி, சாஸ்தாவு, சித்தி விநாயகன், அனுமன், பிரம்ம ராட்சஸர்கள் ஆகியோருக்கான சன்னதிகள் உள்ளன. கோயில் குளத்தின் அருகில் மூல கணபதி சன்னதி உள்ளது. நாக ராஜா, நாக யக்ஷி, நாகர்களும் அருகே உள்ளனர்.
# திருக்காவு துர்கா பகவதி கோயில்

## திருவிழாக்கள்

முக்கிய திருவிழா நவராத்திரி ஏராளமான பக்தர்களை ஈர்க்கிறது. நவராத்திரியின் விஜயதசமி நாளில் முறையான கல்வியின் ஆரம்பத்தைக் குறிக்கின்ற வித்யாரம்பம் நிகழ்த்தப்பெறுகிறது. அன்றைய தினம் இந்தக்கோயிலுக்கு ஆயிரக்கணக்கான குழந்தைகள் வந்து செல்கின்றனர். விருச்சிக மண்டலத்திருவிழாமண்டல பருவம் முழுவதும் இங்கு கொண்டாடப்படுகிறது.
# திருக்காவு துர்கா பகவதி கோயில்

## மேலும் பார்க்கவும்

- கேரளாவின் கோவில்கள்
# வாசுதேவபுரம் கோயில், தாவனூர்

**தாவனூர் வாசுதேவபுரம் கோயில்,** கேரளாவில், பாரதப்புழா நதியின் தென்கரையில் உள்ள மூன்று பழமையான கோயில்களில் ஒன்றாகும். இது பிற இரண்டு கோயில்களான மகாசிவன் கோயில், பிரம்மா கோயிலுக்கு இடையில் அமைந்துள்ளது. இந்தக் கோயில்களும், ஆற்றின் குறுக்கே உள்ள புகழ்பெற்ற திருநாவாய மஹாவிஷ்ணு கோயிலும் சனாதன தர்மத்தின் முத்தொகுப்பாகக் கருதப்படுகின்றன.
# வாசுதேவபுரம் கோயில், தாவனூர்

## வரலாறு

தாவனூர் வாசுதேவபுரம் கோயில், கேரளாவில், பாரதப்புழா நதியின் தென்கரையில் உள்ள மூன்று பழமையான கோயில்களில் ஒன்றாகும். இது பிற இரண்டு கோயில்களான மகாசிவன் கோயில், பிரம்மா கோயிலுக்கு இடையில் அமைந்துள்ளது. இந்தக் கோயில்களும், ஆற்றின் குறுக்கே உள்ள புகழ்பெற்ற திருநாவாய மஹாவிஷ்ணு கோயிலும் சனாதன தர்மத்தின் முத்தொகுப்பாகக் கருதப்படுகின்றன.  
தாவனூர் வாசுதேவபுரம் மறவாஞ்சேரி மனைக்குச் சொந்தமாக இருந்தது, பின்னர் பதிவு செய்யப்பட்ட பக்தர்களின் அறக்கட்டளையிடம் அது ஒப்படைக்கப்பட்டது. வில்வமங்கலம் ஸ்வாமியர் தன் தாயார் முதுமைக் காலத்தில் பிரார்த்தனை செய்வதற்காகக் கட்டப்பட்டது. வில்வமங்கலம் ஸ்வாமியார், கிருஷ்ணரின் மிகப் பெரிய பக்தராவார். அவ்வகையில் அவருக்கு, கிருஷ்ணரைப் "பார்க்கும்" திறன் அவருக்கு இருந்ததாகக் கூறப்படுகிறது. கேரளாவில் திருவனந்தபுரம், திருவார்ப்பு, சேர்த்தலா கார்த்தியாயனி போன்ற கோவில்களை அமைத்ததில் அவருடைய பங்கு முக்கியமானதாகும்.
# வாசுதேவபுரம் கோயில், தாவனூர்

## புராணம்

வில்வமங்கலம் சுவாமியார் முன்பாக ஒரு குழந்தையாக கிருஷ்ணர் தோன்றினார். அவர் பக்தியுள்ள பிராமணரும் யதி வர்யனும் ஆவார். குழந்தை வடிவில் அவர் கிருஷ்ணரை வழிபட்டுவந்தார். அவரது சடலம் மறைந்த பிறகு, குழந்தைக் கிருஷ்ணரின் சிலை அக்கோயிலில் நிறுவப்பட்டது. கிராமம் கிருஷ்ணருக்கு அர்ப்பணிக்கப்பட்டு, கோயில் வாசுதேவபுரம் எனப் பெயர் மாற்றம் பெற்றது. பின்னர் சிவபக்தர் ஒருவர் அக்கோயிலில் சிவலிங்கத்தை நிறுவி வழிபட்டார். கணபதி, சாஸ்தா ஆகியோரின் சிலைகளும் நிறுவப்பட்டன.
# வாசுதேவபுரம் கோயில், தாவனூர்

## விழாக்கள்

அஷ்டமி ரோகிணி, நிறபுதாரி, குசேல தினம் உள்ளிட்ட விழாக்கள் இங்கு கொண்டாடப்படுகின்றன.
# வாசுதேவபுரம் கோயில், தாவனூர்

## மேலும் பார்க்கவும்

- கேரளாவின் கோவில்கள்
# கயர்பூர் சட்டமன்றத் தொகுதி

**கயர்பூர் சட்டமன்றத் தொகுதி** (*Khayerpur Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது. இது திரிபுரா மேற்கு மக்களவைத் தொகுதியின் ஒரு பகுதியாக உள்ளது.
# கயர்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1977 | அகில் தேப்நாத் | இந்திய பொதுவுடமைக் கட்சி |
| 1983 | சுதிர் ரஞ்சன் மசூம்டர் | இந்திய தேசிய காங்கிரசு |
| 1988 | இரத்தன் லால் கோஷ் |  |
| 1993 | பபித்ரா கர் | இந்திய பொதுவுடமைக் கட்சி (மார்க்சிஸ்ட்) |
| 1998 |  |  |
| 2003 |  |  |
| 2008 |  |  |
| 2013 |  |  |
| 2018 | இரத்தன் சக்ரவர்த்தி}}  
== மேலும் பார்க்கவும் ==
* திரிபுரா சட்டப் பேரவையின் தொகுதிகளின் பட்டியல்
* மேற்கு திரிபுரா மாவட்டம் |  |
# கரும்புளி சாஸ்தா தடிக்கார சுவாமி கோவில்

**அருள்மிகு ஸ்ரீ கரும்புளி சாஸ்தா மற்றும் அருள்மிகு ஸ்ரீ தடிக்கார ஸ்வாமி திருக்கோவில்** இந்தியாவின் தமிழ்நாடு, தூத்துக்குடி மாவட்டத்தில் உள்ள ஸ்ரீவைகுண்டம் தாலுகாவில் உள்ள ஸ்ரீவைகுண்டம் ஃபிர்காவில் (குறு வட்டம்) உள்ள குலசேகரநத்தம் கிராமத்தில் பராக்கிரமபாண்டி வருவாய் கிராமத்தில் அமைந்துள்ள ஒரு இந்து ஆலயமாகும் . தமிழ்நாடு அரசு, இந்து சமய அறநிலையத்துறை (HRCE) யின்படி, கோவிலுக்கு TM041335 என்ற தனிப்பட்ட ஐடி ஒதுக்கப்பட்டுள்ளது இது தமிழ்நாடு அரசாங்கத்தின் HRCE இணையதளத்தில் குறிப்பிடப்பட்டுள்ளபடி 19 ஆம் நூற்றாண்டைச் சேர்ந்தது.
# கரும்புளி சாஸ்தா தடிக்கார சுவாமி கோவில்

### பிரதான தெய்வம்

ஸ்ரீ கரும்புளி சாஸ்தா ஸ்ரீ பூர்ணா தேவி மற்றும் ஸ்ரீ புஷ்கலா தேவியுடன் அமர்ந்த கோலத்தில் காணப்படுகிறார். ஸ்ரீ தடிக்கார சுவாமி ஸ்ரீ பேச்சியம்மன் தாயாருடன் நின்ற கோலத்தில் காட்சி தருகிறார்.
# புல்லிக்கடா

**புல்லிக்கடா** (Pullikada) இந்தியாவின் கேரளாவில் உள்ள கொல்லம் நகரின் புறநகர் பகுதியாகும். புல்லிகடா என்ற பெயராலும் இப்பகுதி அறியப்படுகிறது. கொல்லம் நகரத்தின் வணிக மையப்பகுதியான சின்னக்கடாவிற்கு மிக அருகில் புல்லிகடா உள்ளது - புல்லிகடாடவுன்டவுன் கொல்லத்தின் ஒரு பகுதியாகும். இந்திய தென்னை வளர்ச்சி வாரியம், புல்லிக்கடாவில் தேங்காய் பதப்படுத்தும் பிரிவு தொடங்க உள்ளது.
# புல்லிக்கடா

## கொல்லம் நகரத்திற்கான இராச்சீவ் ஆவாசு யோச்சனா திட்டம்

கொல்லம் நகரின் முக்கியமான குடிசைப்பகுதி புலிக்கடா காலனியாகும்.. ரூ.660 கோடி மதிப்பில் இராச்சீவ் ஆவாசு யோச்சனா திட்டம் கொல்லத்தில் செயல்படுத்தப்பட்டு வருகிறது. குடிசைவாசிகளின் சமூக, கலாச்சார மற்றும் பொருளாதார முன்னேற்றத்தை இலக்காகக் கொண்ட இத்திட்டம், அவர்களுக்கு குடிநீர், மின்சாரம், சாலைகள், வடிகால் மற்றும் பிற அடிப்படை வசதிகளுடன் கூடிய வீடுகளையும் வழங்கும். முன்னோடித் திட்டமாக, இது நகரத்தில் உள்ள எசு.எம்.பி. காலனியிலும், பின்னர் புல்லிக்கடா காலனியிலும் அறிமுகப்படுத்தப்படுகிறது.
# புல்லிக்கடா

## புல்லிக்கடாவில் உள்ள பொது/தனியார் நிறுவனங்கள்

- தீடி செவர்லேட்டு
- சுவாமி எண்ணெய் மற்றும் பொதி தொகுப்புத் தொழிற்சாலை
# புல்லிக்கடா

## மேலும் பார்க்கவும்

- கொல்லம்
- கொல்லம் சந்திப்பு ரயில் நிலையம்
- கொல்லம் விமான நிலையம்
# நான்யதேவன்

**நான்யதேவன்** (*Nanyadeva*) மிதிலைப் பிரதேசத்தின் கர்னாட் வம்சத்தின் நிறுவனர் ஆவார். இவர் அரிசிம்மதேவனின் மூதாதையரும், சுகேல்தேவனின் வழித்தோன்றலும் ஆவார். இவர் தனது தலைநகரை சிம்ரௌங்காத்தில் நிறுவி, மிதிலைப் பகுதியை 50 ஆண்டுகள் ஆட்சி செய்தார். இவர் தனது தாராள மனப்பான்மை, தைரியம் மற்றும் அறிஞர்களின் ஆதரவிற்காக அறியப்பட்டவர். இவர் கர்னாட் சத்திரிய கௌல சைவ குலத்தைச் சேர்ந்தவர். பொது ஊழி 1097 இல் சிம்ரௌங்காத்திலிருந்து மிதிலையை ஆட்சி செய்யத் தொடங்கினார். சிம்ரௌங்காத் மற்றும் நேபாள வம்சாவளி நூல்களில் காணப்படும் ஆதாரங்கள், இவர் சாலிவாகன ஆண்டு 1019 (ஜூலை 10, 1097) இல் ஒரு சிரவண மாதத்தித்தில் (ஆவணி) ஒரு சனிக்கிழமையின் சிம்ம இலக்னத்திலும், திதி சுக்ல ஏழிலும், நட்சத்திர சுவதியிலும் அரியணை ஏறினார் என்று தெளிவாகக் கூறுகிறது.
# நான்யதேவன்

## ஆரம்ப கால வாழ்க்கை

11 ஆம் நூற்றாண்டின் இரண்டாம் பாதியில் வடக்கின் சாளுக்கிய படையெடுப்புகளின் ஒரு பகுதியாக நான்யதேவன் இப்பகுதிக்கு வந்ததாக நம்பப்படுகிறது. சாளுக்கியர்களுடன் பல இராணுவத் தளபதிகள் வந்திருக்கலாம். அவர்கள் வட பீகாரில் தங்களுக்கு சொந்தமான சிறிய நிலப்பகுதிகளை ஆண்டு வந்திருக்கலாம். அவர்களில் நான்யதேவனும் ஒருவராக இருந்திருப்பார். இவரது அசல் கோட்டை நவீன பீகாரின் சம்பாரன் மாவட்டத்தில் உள்ள நானாபுரம் ஆகும். ஆனால் பின்னர் இவர் தனது தலைநகரை நவீன நேபாளத்தில் உள்ள சிம்ரௌங்காத்திற்கு மாற்றினார். இது கர்னாட் வம்சத்தின் இறுதி வரை முக்கிய தலைநகராக இருந்தது.
# நான்யதேவன்

## மிதிலையின் ஆட்சி

வித்யாபதியின் *புருஷ் பரிக்சா* எனும் கவிதை நூலில் நான்யதேவன் கி.பி. 1097 இல் மிதிலையின் கட்டுப்பாட்டைப் பெற்றதாக உறுதிப்படுத்தப்பட்டது. இவரது ஆட்சியின் போது, மிதிலை வங்காளத்தின் காம்போஜ பால வம்சத்துடன் மோதலில் ஈடுபட்டது.
# நான்யதேவன்

## மரபு

பல நவீன அறிஞர்கள் மற்றும் இப்பகுதி மக்கள், விதேக முடியாட்சியின் வீழ்ச்சியைத் தொடர்ந்து இப்பகுதியை விடுவித்த நான்யதேவனை "மிதிலையின் மகன்" என்று கருதுகின்றனர். வெளியில் இருந்து ஆட்சி செய்த பிறரைப் போலல்லாமல், மிதிலையிலேயே தங்கள் அதிகாரத்தை நிலைநிறுத்தியதால் கர்னாட் ஆட்சி அந்நியமாகப் பார்க்கப்படவில்லை. இவருக்குப் பின் கங்கதேவன் மற்றும் மல்லதேவன் என்ற இவரது இரு மகன்கள் ஆட்சிக்கு வந்தனர்.
# நான்யதேவன்

## மரபு

### இலக்கியப் படைப்புகள்

இவர் பல மெல்லிசைகளை உருவாக்கினார். மேலும், *சரஸ்வதி கிருதயலங்காரா* மற்றும் *கிரந்த-மகர்ணவா* என்று அழைக்கப்படும் சமசுகிருத இசை ஆய்வுக் கட்டுரையில் தனது இசையறிவைப் பதிவு செய்தார். இந்த படைப்புகள் வெவ்வேறு இசைக் குறிப்புகளின் ஆழமான மதிப்பீடாகும். மேலும் அவை வீரம் முதல் கோபம் வரை சில உணர்வுகளை வெளிபடுத்துகிறது. மிலையின் ஆட்சிக்கு வந்ததைத் தொடர்ந்து இவர் இந்தப் பணிகளை முடித்தார்.
# நான்யதேவன்

## சந்ததியினர்

கர்னாட் பேரரசின் வீழ்ச்சி மற்றும் அதிகார வெற்றிடத்திற்குப் பிறகு, துக்ளக்குகளின் ஆதரவுடனும் பாதுகாப்புடனும் மைதிலி பிராமணர்கள் அரியணைக்கு வந்து ஆயின்வார் வம்சத்தை உருவாக்க முடிந்தது. கர்னாட்டுகள் முக்கியமாக இரண்டு கிளைகளாகப் பிரிந்து, நேபாளத்திற்குத் தப்பிச் சென்று மல்லர் வம்சத்தை உருவாக்கினர். மேலும், மிதிலையில் தங்கியிருப்பதைத் தேர்ந்தெடுத்து, புதிய ஆட்சியாளர்களால் (வரி வசூல் மற்றும் நிர்வாகம்) ஏற்றுக்கொள்ளக்கூடிய புதிய தொழிலை ஏற்றுக்கொண்டனர். கர்ண கயஸ்தர்கள் (மிதிலையின் 32 காமாக்கள் அல்லது கிராமங்களில் குடியேறினர்). புதிய ஆளும் உயரடுக்கு "தாக்குரா" என்ற அவர்களின் முறையான மூதாதையர் பட்டத்தை கலைத்து, அதை தங்களுக்கு சொந்தமாக்கியது. மேலும், லால் தாஸ், வர்மா, மல்லிக், காந்த், கர்ணன் போன்ற அரசர் அல்லாத பட்டங்களை ஏற்கும்படி கட்டாயப்படுத்தியது. காட்மாண்டுவின் மல்ல வம்சத்தின் பிரதாப் மல்லனும் நான்யதேவனை அறிவித்தார்.
# அன்ன காதறீன வளயில்

**அன்ன காதறீன வளயில்** (*Anna Katharina Valayil,* ) என்பவர் ஒரு இந்திய இசைக்கலைஞர் ஆவார். இவர் மலையாளம் மற்றும் தமிழ் மொழிகளில் பாடியுள்ளார். இவரது பாடல் "அப்பங்கள் எம்பதும்" *உஸ்தாத் ஹோட்டல்* திரைப்படத்தில் தோன்றியது.
# அன்ன காதறீன வளயில்

## வாழ்க்கை

இவர் இந்தியாவில் பிறந்து பின்னர் நைஜீரியாவுக்கு குடிபெயர்ந்தார். இவர் கொச்சியில் உள்ள புனித தெரசா கல்லூரியில் இளங்கலைப் பட்டம் பெற்றார், ஸ்வின்பர்ன் பல்கலைக்கழகத்தில் ஊடகப் படிப்பில் முதுகலைப் பட்டம் பெற்றார். இவர் மூன்று வருடங்கள் தெற்கு ஆஸ்திரேலியாவில் பாரம்பரிய இசையைப் கற்றார். அவரது முதல் இசை காணொளி *"ஹனி பீ*" ஆகும்.  
இவர் கோபி சுந்தர், சந்தோஷ் சந்திரன் மற்றும் மார்த்தியன் ஆகியோருடன் ஒத்துழைத்து. 2012 இல் கொச்சி டைம்ஸ் திரைப்பட விருதுகளில் சிறந்த பாடகிக்கான விருதை வென்றார். அடுத்த ஆண்டு இவர் ஜி.எம்.எம்.ஏ விருதுகளில் சிறந்த அறிமுகக் கலைஞருக்கான விருதையும், மலையாளத் திரைப்பட துறை பிடித்த புதிய குரல் விருதையும் வென்றார். மேலும் சீமா விருதுகளில் சிறந்த அறிமுகப் பாடகியாக பரிந்துரைக்கப்பட்டார்.
# அன்ன காதறீன வளயில்

## திரைப்பட பங்களிப்புக்கள்

### பாடகி

| 2012 | *காஸனோவ்வா* | தீம் இசை | மலையாளம் |  |
| --- | --- | --- | --- | --- |
| 2012 | *ஈ அடுத்த காலம்* | "நாட்டில் வீட்டில்" | மலையாளம் |  |
| 2012 | *மாஸ்டர்ஸ்* | மலையாளம் |  |  |
| 2012 | *மல்லு சிங்* | மலையாளம் |  |  |
| 2012 | *ஹீரோ* | மலையாளம் |  |  |
| 2012 | *உஸ்தாத் ஹோட்டல்* | "அப்பங்கள் எம்பாடும்", "மேல் மேல் மேல்" | மலையாளம் |  |
| 2012 | *யாருடா மகேஷ்* | "ஓடும் உனக்கிது", "வயதை கெடுத்து",
"யாருடா அந்த மகேஷ்" | தமிழ் |  |
| 2013 | *லெப்ட் ரைட் லெப்ட்* | "சேகுவேரா" | மலையாளம் |  |
| 2013 | *ஏபிசிடி: அமெரிக்கன்-போர்ன் கான்ஃபுசெட் தேசி* | "ஜானி மோனே ஜானி", "வானம்",
"நயாபைசயில்லா" (ரீமிக்ஸ்) | மலையாளம் |  |
| 2013 | *ஒட்டக சஃபாரி* | "ஹல்வா" | மலையாளம் |  |
| 2014 | *பெங்களூர் நாட்கள்* | "நான் பறக்க விரும்புகிறேன்" | மலையாளம் |  |
| 2015 | *லைலா ஓ லைலா* | "தில் தில்வானா" | மலையாளம் |  |
| 2016 | *பெங்களூர் நாட்கல்* | "நான் பறக்க விரும்புகிறேன்" | தமிழ் | } |
# அன்ன காதறீன வளயில்

## திரைப்பட பங்களிப்புக்கள்

### பாடலாசிரியர்

| 2013 | *ஏபிசிடி: அமெரிக்கன்-போர்ன் கான்ஃபுசெட் தேசி* | "ஜானி மோன் ஜானி" |  |
| --- | --- | --- | --- |
| 2014 | *பெங்களூர் நாட்கள்* | "என் கண்ணில் நின்னக்காயி", "நான் பறக்க வேண்டும்" |  |
| 2015 | *லைலா ஓ லைலா* | "லைலா ஓ லைலா" | } |
# கங்கதேவன்

**கங்கதேவன்** (*Gangadeva*) அல்லது **கங்கேயதேவன்** என்றும் அழைக்கப்படும் இவர், மிதிலைப் பிரதேசத்தின் கர்னாட் வம்சத்தின் இரண்டாவது ஆட்சியாளர் ஆவார். இவர் தனது தந்தை நான்யதேவனுக்குப் பிறகு 1147 இல் மன்னரானார். பொது ஊழி 1187 வரை ஆட்சி புரிந்தார்.
# கங்கதேவன்

## ஆட்சி

நான்யதேவனின் மரணத்தைத் தொடர்ந்து மிதிலை சிம்மாசனத்தின் வாரிசு சர்ச்சை ஏற்பட்டிருக்கலாம். ஏனெனில் நான்யதேவனுக்கு மல்லதேவன் மற்றும் கங்கதேவன் என்ற இரண்டு மகன்கள் இருப்பதாக பதிவு செய்யப்பட்டுள்ளது. இருப்பினும் பெரும்பாலான கல்வெட்டுகள் மற்றும் கையெழுத்துப் பிரதிகள் கங்கதேவனின் ஆட்சியை மட்டுமே விவரிக்கின்றன. காட்மாண்டுவின் பிரதாப் மல்லனின் கல்வெட்டு, கங்கதேவன் கி.பி. 1147 இல் அரியணைக்கு வந்ததையும், மிகவும் துணிச்சலான அரசராகக் கருதப்பட்டதையும் விவரிக்கிறது. இவர் அண்டை நாடான வங்காளத்தின் பால மன்னர் மதன்பாலனின் சமகாலத்தவராக இருந்தார் . மேலும், அவர்களுக்கு எதிரான தாக்குதல்களை வழிநடத்தினார். நன்யதேவனின் ஆட்சியின் போது இழந்த சில பிரதேசங்களை மீண்டும் கைப்பற்றினார். நான்யதேவன் மற்றும் கங்காதேவன் இருவரும் கௌடாவில் ஒருவித அரசியல் அதிகாரம் பெற்றதாக *ராமசரிதம்* விவரிக்கிறது. ஏனெனில் இவர் *கௌடத்வாஜ்* என்று அறியப்பட்டார். பாலர்களின் வீழ்ச்சியைத் தொடர்ந்து, அண்டை நாடான வங்காளத்தில் சென் பேரரசு ஆட்சிக்கு வந்தது. பல்லால சேனாவும் கங்கதேவனின் சமகாலத்தவர். ஆனால் மிதிலை மீது எந்தத் தாக்குதலையும் நடத்தவில்லை.  
கங்கதேவன் தனது நிர்வாக சீர்திருத்தங்களுக்காகவும் குறிப்பிடத்தக்கவர் . மேலும், தர்பங்காவை கர்னாட் வம்சத்தின் கூடுதல் தலைநகராக சிம்ரௌங்காத்துடன் சேர்த்தார். பீகாரின் மதேபுரா மாவட்டத்தில் உள்ள கங்காபூர் ராஜ்னி கிராமம் கங்கதேவனின் பெயரால் அழைக்கப்படுகிறது.
# கிளென் பிலிப்சு

**கிளென் டொமினிக்கு பிலிப்சு** (*Glenn Dominic Phillips*, பிறப்பு: 6 திசம்பர் 1996) என்பவர் தென்னாப்பிரிக்காவில் பிறந்த நியூசிலாந்துத் துடுப்பாட்ட வீரர். இவர் நியூசிலாந்து துடுப்பாட்ட அணியிலும், உள்ளூர் ஒட்டாகோ அணியிலும் விளையாடி வருகிறார். இவர் 2017 பெப்ரவரியில் தனது முதலாவது பன்னாட்டுத் துடுப்பாட்டத்தை நியூசிலாந்து அணியில் விளையாடினார்.
# கிளென் பிலிப்சு

## வாழ்க்கைக் குறிப்பு

கிளென் பிலிப்சு தென்னாப்பிரிக்காவில் பிறந்து தனது ஐந்தாவது அகவையில் நியூசிலாந்துக்குக் குடிபெயர்ந்தார்.
# கிளென் பிலிப்சு

## பன்னாட்டுத் துடுப்பாட்டம்

2017 பெப்ரவரியில், நியூசிலாந்தின் பன்னாட்டு இருபது20 (இ20ப) அணியில் சேர்க்கப்பட்டு, தென்னாப்பிரிக்காவுக்கு எதிராக விளையாடினார். 2017 அக்டோபரில் இந்தியாவுக்கு எதிரான சுற்றுப்போட்டியில் நியூசிலாந்தின் ஒருநாள் பன்னாட்டுத் துடுப்பாட்டம் (ப.ஒ.நா) அணியில் சேர்க்கப்பட்டார், ஆனால் இத்தொடரில் அவர் விளையாடவில்லை. 2019 திசம்பரில், நியூசிலாந்தின்தேர்வு அணியில் சேர்க்கப்பட்டு ஆத்திரேலியாவுக்கு எதிரான மூன்றாவது போட்டியில் விளையாடினார்.  
2020 நவம்பர் 29 இல், மேற்கிந்தியத் தீவுகளுக்கு எதிரான தொடரின் இரண்டாவது போட்டியில் தனது முதலாவது இ20ப சதத்தை அடித்தார்.
# நரசிம்மதேவன்

**நரசிம்மதேவன்** (*Narsimhadeva*) மிதிலைப் பிரதேசத்தின் கர்னாட் வம்சத்தின் மூன்றாவது மன்னராவார். கங்கதேவனுக்குப் பிறகு பொது ஊழி 1174 இல் இவர் ஆட்சிக்கு வந்தார் பெரும்பாலான அறிஞர்கள் ஒப்புக்கொள்கிறார்கள்.
# நரசிம்மதேவன்

## ஆட்சி

மைதிலிக் கவிஞரான வித்தியாபதி, நரசிம்மதேவனை "சத்யவீரன்" என்று குறிப்பிடுகிறார். ஏனெனில் இவரது ஆட்சி அவ்வளவு கொந்தளிப்பாக இருந்தது. இவர் தனது உறவினர்களான நேபாள மன்னருடன் மோதலில் ஈடுபட்டார். துக்ரால் துகன் கானுக்கு எதிராகவும் இவர் எதிர்ப்பைக் காட்டினார். இவர் வங்காள ஆளுநராக இருந்த இவாசு கல்ஜியுடனும் மோதலில் ஈடுபட்டார். இவர் மிதிலையின் மீது ஒரு போரைத் தொடங்கினார். மேலும், கர்னாட்டர்களை கப்பம் செலுத்த கட்டாயப்படுத்துவதில் வெற்றி பெற்றார். இவரது ஆட்சிக் காலத்தில் மிதிலையின் மீது முஸ்லிம் படையெடுப்புகள் இருந்திருக்கலாம்.
# ஆதிச்சிக்காவு துர்காதேவி கோயில்

**ஆதிச்சிக்காவு துர்காதேவி கோயில்** தென்னிந்திய மாநிலமான கேரளாவில் ஆலப்புழா மாவட்டத்தில் செங்கனூர் தாலுக்காவில் பாண்டநாட்டில் அமைந்துள்ளது பழமையான கோயிலாகும். இக்கோயில் **ஆதிச்சிக்காவு (அடிச்சிக்காவு) தேவி கோயில்** என்றும் அழைக்கப்படுகிறது. இக்கோயில்செங்கனூருக்கு 6 கி.மீ. மேற்கிலும், மன்னாருக்கு 4 கி.மீ. கிழக்கிலும் உள்ளது. இதன் மூலவர் துர்க்கை ஆவார்.
# ஆதிச்சிக்காவு துர்காதேவி கோயில்

## திருவிழாக்கள்

இக்கோயிலில் பத்தாமுதயம், சப்தாஹ யக்ஞம், பொங்கல், பறையெடுப்பு, நவாஹ யக்ஞம் உள்ளிட்ட விழாக்கள் கொண்டாடப்படுகின்றன.
# ஆதிச்சிக்காவு துர்காதேவி கோயில்

## துணைத்தெய்வங்கள்

பிற இந்துக் கோயில்களில் உள்ளதுபோல இக்கோயிலில் துணைத்தெய்வங்களின் சன்னதிகள் உள்ளன. இக்கோயிலில் யக்சியம்மா, நாகராஜா, நாகயட்சி, பிரம்மராட்சஸ் ஆகியோருக்கான சன்னதிகள் உள்ளன.
# ஆதிச்சிக்காவு துர்காதேவி கோயில்

## மேலும் பார்க்கவும்

- கேரளாவின் கோவில்கள்
- கேரளாவின் கோவில் திருவிழாக்கள்
# சம்மநாடு தேவி கோயில்

**சம்மநாடு தேவி கோயில்,** கேரள மாநிலத்தில் உள்ள ஒரு இந்துக்கோயிலாகும். தேசிய நெடுஞ்சாலையில் இருந்து 200 மீட்டர் தொலைவில், வைட்டிலாவிற்கும் சேர்த்தலா நகரத்திற்கும் இடையே 16 கி.மீ. தொலைவில் அமைந்துள்ளது. இங்கு கும்ப மாதத்தில் 10 நாள் திருவிழா கொண்டாடப்படுகிறது.
# சம்மநாடு தேவி கோயில்

## துணைக்கோயில்கள்

இங்கு **சாஸ்தா கோவில், கிருஷ்ணர் கோயில் ஆகிய** இரண்டு துணைக் கோயில்கள் உள்ளன:
# சம்மநாடு தேவி கோயில்

## நிர்வாகம்

இந்தக் கோயிலானது "எட்டு வீட்டில் கார்த்த குடும்பம்" என்று அழைக்கப்படுகின்ற குடும்பத்திற்குச் சொந்தமானதாகும். அக்குடும்பத்தில் எட்டு குடும்பங்களும், அவர்களது துணைக் குடும்பங்களும் உள்ளன. அவர்களால் பரிந்துரைக்கப்பட்ட உறுப்பினர்களால் இக்கோயில் நிர்வகிக்கப்படுகிறது.
# இராமசிம்மதேவன்

இராமசிம்மதேவர் (Ramasimhadeva) மிதிலையின் கர்னாட் வம்சத்தின் நான்காவது அரசராவார். இவர், தனது தந்தை நரசிம்மதேவனுக்குப் பிறகு பொது ஊழி 1227 இல் ஆட்சிக்கு வந்தார்.
# இராமசிம்மதேவன்

## விதி

இராமசிம்மதேவன் ஒரு "ஆன்மீகவாதியாகவும், பக்தி இலக்கியத்தின் புரவலராகவும்" விவரிக்கப்படுகிறார், மேலும் இவரது ஆட்சி பொதுவாக மிகவும் அமைதியானது. வேதங்களுக்குப் பல விளக்கங்களைத் தொகுத்தார். இவர் இந்துக்களுக்கு வழிகாட்டும் வகையில் பல்வேறு விதிகளை உருவாக்கினார். மேலும் அவை பின்பற்றப்படுவதை உறுதி செய்வதற்காக ஒவ்வொரு கிராமத்திற்கும் அதிகாரிகள் அனுப்பப்பட்டனர். கிராமக் கணக்காளர்களின் பயன்பாடு உட்பட பல நிர்வாகச் சீர்திருத்தங்களும் இவரது ஆட்சியில் ஏற்படுத்தப்பட்டது.  
இவரது ஆட்சியின் போது, திபெத்திய துறவி; தர்மசுவாமின் கர்னாட்டின் முக்கிய தலைநகரான சிம்ரௌங்கத்திற்கு வந்துள்ளார். இராமசிம்மதேவன் அவரை மரியாதையுடன் நடத்தினார். பௌத்தராக இருந்த போதிலும் அவருக்கு அரண்மனை பூசாரி பதவியை வழங்கியதாகவும் அறியப்படுகிறது. இராமசிம்மதேவன் தனது இரண்டாவது தலைநகராக தர்பங்காவை கொண்டிருந்தார். இன்றும் தர்பங்காவில் இவரது பெயரைக் குறிப்பிடும் பல இடங்கள் காணப்படுகின்றன.
# ஏவூர் மேஜர் கிருஷ்ணசுவாமி கோயில்

**ஏவூர் மேஜர் கிருஷ்ணசுவாமி கோயில்** கேரளாவின் ஆலப்புழாவில் ஹரிபாட் அருகில் ஏவூரில் உள்ள ஒரு கிருஷ்ணர் கோயிலாகும். கோயிலின் தற்போதைய வடிவம் மூலம் திருநாளால் கட்டப்பட்டதாகும்.
# ஏவூர் மேஜர் கிருஷ்ணசுவாமி கோயில்

## மகாபாரதத் தொடர்பு

இக்கோயில் மகாபாரதத்தோடு தொடர்புடையதாகக் கூறப்படுகிறது.
# ஏவூர் மேஜர் கிருஷ்ணசுவாமி கோயில்

## மறுசீரமைப்பு

சுமார் ஒன்றரை நூற்றாண்டுக்கு முன்பு கோயில் கருவறை தீப்பற்றி எரிந்தது. எரியும் கோயிலிலிருந்து அங்கிருந்த சிலை மீட்கப்பட்டது. அப்போதைய மன்னரான மூலம் திருநாள் அவருடைய காசி யாத்திரையின்போது அக்கோயிலை புனரமைக்குமாறு கனவு வந்தது. உடனடியாகத் திரும்பிய அவர் புதிய கோயிலைக் கட்டினார்.
# ஏவூர் மேஜர் கிருஷ்ணசுவாமி கோயில்

## மூலவர்

இங்குள்ள மூலவரின் சிறப்பு அவருடைய *பிரயோக சக்ர பிரதிஷ்டை* ஆகும். கிருஷ்ணர், விஷ்ணு வடிவில் நான்கு கைகளுடன் உள்ளார். அவை பாஞ்சஜன்ய சங்கு, சுதர்சன சக்கரம், வெண்ணெய், இடுப்பில் நான்காவது கை என்ற வகையில் உள்ளன. மூலவர் கோபமான வடிவில் உள்ளார். இங்கு *ரக்த-புஷ்பாஞ்சலி* சிறப்புக் காணிக்கையாகும். பிற கோயில்களில் அது கிடையாது.
# ஏவூர் மேஜர் கிருஷ்ணசுவாமி கோயில்

## மகர விழா

இக்கோயிலில் மகர முதல் நாளில் தொடங்கி பத்து நாட்கள் விழா தொடர்ந்து நடைபெறும். கருடக்கொடியேற்றத்துடன் தொடங்கும் விழா, புனித ஆறாட்டுடன் நிறைவடைகிறது. முடிவடைகிறது. தொடர்ந்து கொடி இறக்கப்படும். அடுத்து இறைவனை பள்ளியறைக்குக் கொண்டு செல்வர்.
# கல்லிசேரி அழகியகாவு தேவி கோவில், செங்கன்னூர்

**அழகியகாவு தேவி கோயில்,** இந்தியாவின் கேரளா, ஆலப்புழா மாவட்டத்தில் செங்கன்னூர் வட்டத்தில்கல்லிசேரியில் என்னுமிடத்தில் அமைந்துள்ளது. இதன் மூலவர் பத்ரகாளி ஆவார். இந்த இந்துக் கோயில் மத்திய திருவிதாங்கூர் பகுதியில் உள்ள 30 கோயில்களில் ஒன்றாகும். இக்கோயிலில் பண்டைய திராவிட சடங்குக்கலை வடிவமான படையணி ஆண்டுதோறும் நிகழ்த்தப்படுகிறது. இக்கோல் செங்கனூர் ரயில் நிலையம் மற்றும் பேருந்து நிலையத்திலிருந்து4 கி.மீ. தொலைவில் உள்ளது.
# கல்லிசேரி அழகியகாவு தேவி கோவில், செங்கன்னூர்

## நிர்வாகம்

உமையத்து கரா, மேப்பிரம், மழுக்கீர், தாய்மரவும் கரா ஆகிய தேர்ந்தெடுக்கப்பட்ட நான்கு கராக்களின் குழுவால் இக்கோயில் நிர்வகிக்கப்படுகிறது.
# கல்லிசேரி அழகியகாவு தேவி கோவில், செங்கன்னூர்

## தெய்வங்கள்

இக்கோயிலின் மூலவர் பத்ரகாளி ஆவார். கருவறையில் மூலவரின் சிலை நான்கு கைகளுடன், வேதாளத்தின்மீது அமர்ந்த நிலையில் உள்ளது. இங்கு கரிம்காளி, யக்ஷியம்மா, ராட்சசு, நாகர்கள் போன்ற துணைத்தெய்வங்கள் உள்ளன.
# கல்லிசேரி அழகியகாவு தேவி கோவில், செங்கன்னூர்

## திருவிழாக்கள்

ஆண்டுதோறும் மலையாள மாதமான கும்பத்தில் (பிப்ரவரி-மார்ச்) உத்ராடம் நட்சத்திரம் முதல் அஸ்வதி நட்சத்திர நாள் வரை எட்டு நாட்கள் படையணி திருவிழா கொண்டாடப்படுகிறது.மேலும் கும்ப பரணி, மீனா பரணி, சிவராத்திரி, நவராத்திரி, திருக்கார்த்திகை போன்ற விழாக்களும் கொண்டாடப்படுகின்றன.
# டெல்டா சிற்பி

**டெல்டா சிற்பி** *(δ Scl, δ Sculptoris)* என்பது சிற்பி விண்மீன் தொகுப்பில் உள்ள மூவிண்மீன் அமைப்பு ஆகும் ஆகும். இது புவியிலிருந்து சுமார் 137.4 ஒளி ஆண்டுகள் தொலைவில் உள்ளது.  
முதன்மை உறுப்பு, **டெல்டா சிற்பி ஏ**, ஒரு வெள்ளை A-வகை முதன்மை வரிசை குறுமீன் ஆகும், இதன் தோற்றப் பொலிவுப் பருமை +4.59 ஆகும். இதனுடன் ஒரு மங்கலான, 11.6 தோற்றப் பொலிவுப் பருமையுள்ள இணைவிண்மீன், **டெல்டா சிற்பி பி**, 4 வட்டவில் நொடிகள் அல்லது 175 க்கும் மேற்பட்ட வானியல் அலகுகளைக் கொண்டுள்ளது. இந்த இணையில் இருந்து 74 வில்நொடிகள் பிரிந்து, மஞ்சள் நிற ஜி-வகை **டெல்டா சிற்பி சி** விண்மீன் +9.4 தோர்றப் பொலிவுப் பருமை யுடன் உள்ளது.  
இந்த மூவிண்மீன் அமைப்பு AB தோராடசு நகரும் குழுவின் உறுப்பினராகும், இது விண்வெளியில் பொதுவான தலைப்பைப் பகிர்ந்து கொள்ளும் ஒத்த வயதைக் கொண்ட விண்மீன்களின் கூட்டாகும்.
# முகமது ஃபசல்

**முகமது ஃபசல்** (*Mohammed Fazal*) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு சூலை மாதம் 2 ஆம் தேதியன்று இவர் பிறந்தார். 2002 ஆம் ஆண்டு அக்டோபர் மாதம் 10 ஆம் தேதி முதல் 2004 ஆம் ஆண்டு திசம்பர் மாதம் 5 ஆம் தேதி வரை மகாராட்டிர மாநிலத்தின் ஆளுநராக இருந்தார். நன்கு அறியப்பட்ட *சமீன்தாரி என்று அறியப்பட்ட* நில உரிமையாளர் குடும்பத்தில் பிறந்த இவர், அலகாபாத் பல்கலைக்கழகத்திலும் பின்னர் இலண்டன் பல்கலைக்கழகத்தில் இலண்டன் பொருளாதாரப் பள்ளியிலும் படித்தார்.  
1977 ஆம் ஆண்டில் இந்திய அரசின் தொழில்துறை மேம்பாட்டு செயலாளராக நியமிக்கப்பட்டார். 1980 ஆம் ஆண்டு ஏப்ரல் மாதம் முதல் 1985 ஆம் ஆண்டு சனவரி மாதம் வரை இப்பதவியில் இருந்தார். திட்டக் குழுவின் மிக மூத்த உறுப்பினராகவும் இவர் கருதப்பட்டார். பின்னர் இவர் இயூசு & இயூசு கெம் என்ற நிறுவனத்தை நிறுவி அதன் தலைவராக இருந்தார். 1999 ஆம் ஆண்டில் கோவா மாநிலத்தின் ஆளுநராக நியமிக்கப்பட்டார், மகாராட்டிரா மாநிலத்தின் ஆளுநராக நியமிக்கப்படும் வரை அந்த பதவியை வகித்தார். விபச்சாரத்தை சட்டப்பூர்வமாக்க வேண்டும் என்று மகாராட்டிடிர முதல்வர் சுசில்குமார் சிண்டேவிடம் இவர் பரிந்துரைத்தது சர்ச்சையை ஏற்படுத்தியது.  
இவரது பேரன் அலி ஃபசல் 3 இடியட்சு மற்றும் விக்டோரியா & அப்துல் உள்ளிட்ட படங்களில் நடித்த ஒரு நடிகர் ஆவார்.  
முகமது ஃபசல் 2014 ஆம் ஆண்டு செப்டம்பர் மாதம் 4 ஆம் தேதியன்று தனது 92ஆவது வயதில் அலகாபாத்தின் அபு பக்கர்பூரில் உள்ள இல்லத்தில் காலமானார். முன்னதாக இவர் குறைந்த இரத்த அழுத்தம், மார்பில் நெரிசல் மற்றும் குறுகிய கால நினைவாற்றல் இழப்பு ஆகிய நோய்களால் அவதிப்பட்டு வந்தார்.
# மமகிகி

## நடிகர்கள்

- பிரீத்தா ஆனந்தன் - மது
- ரமேஷ் திலக் - மணி
- மானாஸ் சாவாலி - கிராந்தி
- தேவ் - கிஷோர்
- மதுவந்தி அருண் - மதுவின் தாய்
- நலன் குமரசாமி - மருத்துவர்
- சீனு மோகன் - கிராந்தியின் தந்தை
# மமகிகி

## வரவேற்பு

*தி நியூ இந்தியன் எக்சுபிரசு* படத்திற்கு ஐந்தில் இரண்டு மதிப்பீட்டை அளித்து, "ஒட்டுமொத்தமாக, அதன் குறைகளால் எடைபோடப்பட்டாலும், *மமகிகி* ஒரு நடுநிலையான உணர்வுப்பூர்வமான நல்ல நகைச்சுவையால் இப்படம் நம்மை சிரிக்க வைக்கிறது, ஒருவேளை சிரிக்கவில்லை என்றால்" என்றும் எழுதியிருந்தது. டிஜிட்டல் மீடியா நிறுவனமான *லெட்சுஓடிடி* படம் சில "வேடிக்கையான" காட்சிகளைக் கொண்டிருந்ததாலும் "கதை மற்றும் சராசரியான நடிப்பையும் நீட்டித்தது" என்று குறிப்பிட்டது.
# குறைந்த ஆபத்து

**குறைந்த ஆபத்து** (*Lower risk*) என்பது விலங்குகளின் தர நிலையினை குறிக்கும் அளவீடு ஆகும். பன்னாட்டு இயற்கைப் பாதுகாப்புச் சங்கம் விலங்குகளின் எண்ணிக்கை மற்றும் அழிவின் அபாயத்தை வரையறுக்கும் பல தரவரிசைகளைக் கொண்டுள்ளது. சிற்றினங்கள் ஒன்பது தரவரிசையில் செம்பட்டியலில் ஒன்றாக வகைப்படுத்தப்பட்டுள்ளன. இவை அற்றுவிட்ட இனம், இயலிடத்தில் அற்றுவிட்ட இனம், மிக அருகிய இனம், அருகிய இனம், அழிவாய்ப்பு இனம், அச்சுறு நிலை அண்மித்த இனம், தீவாய்ப்புக் கவலை குறைந்த இனம், தரவுகள் போதாது மற்றும் மதிப்பீடு செய்யப்படாத இனம் என்பன. சில விலங்குகளை விவரிக்க இவர்கள் முன்பு "குறைந்த ஆபத்து" என்ற அடையாளத்தைப் பயன்படுத்தினர்.  
பன்னாட்டு இயற்கைப் பாதுகாப்புச் சங்கம், ஒரு விலங்கினை, குறைந்த ஆபத்து கொண்ட ஒரு விலங்கு என்று அதன் உயிர்வாழ்வை உறுதிசெய்யும் அளவுக்கு அதிகமான எண்ணிக்கையில் உள்ள நிலையினைக் குறிக்கிறது. இந்த நிலையில் உள்ள விலங்குகள் அச்சுறுத்தலுக்கு உள்ளாகவோ அல்லது அழிந்துவிட்டதாகவோ தகுதி பெறாது. இருப்பினும், இயற்கை பேரழிவுகள் அல்லது சில மனித நடவடிக்கைகள் இந்த வகைப்பாடுகளில் ஏதேனும் ஒன்றை மாற்றுவதற்குக் காரணமாக அமையலாம்.  
இது பயன்பாட்டிலிருந்தபோது, இந்த வகைப்பாடு மூன்று வகைகளாகப் பிரிக்கப்பட்டது:  
- காப்பு சார்ந்த இனம் - தற்போதைய பாதுகாப்பு நடவடிக்கைகள் நிறுத்தப்படுவதால் இது அதிக ஆபத்து மட்டத்தில் வகைப்படுத்தப்படலாம்.
- அச்சுறு நிலையை அண்மித்த இனம் - எதிர்காலத்தில் ஆபத்திற்கு ஆளாகலாம் ஆனால் நிபந்தனைகளைப் பூர்த்தி செய்யவில்லை.
- தீவாய்ப்புக் கவலை குறைந்த இனம் - மேலே உள்ள இரண்டும் பொருந்தாது.
# குறைந்த ஆபத்து

## மேலும் பார்க்கவும்

- அருகிய இனம்
# தவு7 பாம்பு

**தவு 7 பாம்புமீன் (Tau<sup>7</sup>&nbsp;Serpentis)** (**τ <sup>7</sup>** இலிருந்து லத்தீன் மொழியாக்கப்பட்டது) என்பது புவியில் இருந்து சுமார் 174 ஒளியாண்டுகள் தொலைவில் உள்ள பாம்பு விண்மீன் தொகுப்பில் உள்ள A-வகை வுண்மீனாகும் . இது தோராயமாக 5.804 என்ற தொற்றப் பொலிவுப் பருமையைக் கொண்டுள்ளது.
# கனிகா அகுஜா

***'கனிகா அகூஜா***' (*Kanika Ahuja*) (பிறப்பு ஆகஸ்ட் 07, 2002) இவர் ஓர் இந்திய கிரிக்கெட் வீரர் ஆவார். இவர் தற்போது பஞ்சாப் மற்றும் ராயல் சேலஞ்சர்ஸ் பெங்களூரு ஆகிய அணிகளில் இந்தியாவுக்காக விளையாடி வருகிறார். கனிகா ஓர் இடது கை மட்டையாளர் மற்றும் வலது கை ஆப் பிரேக் பவுலர் ஆவார்.  
கனிகா 2023 ஆண்டு, செப்டம்பர் மாதத்தில் மலேசியாவுக்கு எதிரான இருபது 20 சர்வதேசப் போட்டியில் இந்தியாவுக்காக தனது சர்வதேச அணியில் அறிமுகமானார்.
# கனிகா அகுஜா

## ஆரம்ப வழ்க்கை

கனிகா அகூஜா 2002 ஆம் ஆண்டு, ஆகஸ்ட் மாதம், 07 ஆம் தேதி இந்தியாவின் பஞ்சாப் மாநிலத்தில் அமைந்துள்ள பாட்டியாலாவில் பிறந்தார்.
# கனிகா அகுஜா

## உள்நாட்டு போட்டிகள்

2017–18 சீனியர் மகளிர் டி20 லீக்கில் ஒடிசாவுக்கு எதிராக பஞ்சாப் அணிக்காக கனிகா அகூஜா அறிமுகமானார். 2021–22 மகளிர் சீனியர் ஒருநாள் கோப்பையில் 13.13 சராசரியாக 15 விக்கெட்டுகளை வீழ்த்தி, கூட்டு முன்னணி விக்கெட் வீழ்த்திய வீராங்கனையாக இருந்தார். மகாராஷ்டிராவுக்கு எதிராக 10 ஓவர்களில் 5/23 என்ற கணக்கில் தனது லிஸ்ட் ஏ பிரிவில் சிறந்த பந்துவீச்சு புள்ளிவிவரங்களை இவர் பதிவு செய்தார். அதே போட்டியில் ராஜஸ்தானுக்கு எதிராக 88 பந்துகளில் 90 ரன்கள் எடுத்து லிஸ்ட் ஏ பிரிவில் தனது அதிகபட்ச ஸ்கோரையும் இவர் பதிவு செய்தார்.  
பிப்ரவரி மாதம், 2023 ஆண்டு, சீசனுக்கான தொடக்க மகளிர் பிரீமியர் லீக் ஏலத்தில் கனிகா அகூஜா ராயல் சேலஞ்சர்ஸ் பெங்களூரு அணியால் ஒப்பந்தம் செய்யப்பட்டார். இந்த சீசனில் இவர் அணிக்காக ஏழு போட்டிகளில் விளையாடி, 98 ரன்கள் எடுத்து இரண்டு விக்கெட்டுகளை வீழ்த்தினார். 30 பந்துகளில் 48 ரன்கள் எடுத்து 2 கேட்சுகளை எடுத்ததன் மூலம், போட்டியின் முதல் வெற்றியில் இவர் ஆட்ட நாயகியாக அறிவிக்கப்பட்டார்.  
பிப்ரவரி 2024 இல், காயங்கள் காரணமாக கனிகா அகூஜா மகளிர் ப்ரிமியர் லீக் 2024 இல் இருந்து விலக்கப்பட்டார்.